Source: http://www.ziarulderoman.ro/antrenorul-dumitru-musi-revine-cu-o-victorie-pe-banca-csm-roman/
Timestamp: 2019-08-24 04:54:25+00:00

Document:
Antrenorul Dumitru Muși revine cu o victorie pe banca CSM Roman – Ziarul de Roman
Ziarul de Roman 21/01/2018 18:19	0
Echipa de handbal feminin CSM Roman a învins duminică, 21 ianuarie, în deplasare, Universitatea Cluj, într-o partidă disputată de la ora 16.30, contând pentru etapa a 13-a Ligii Naționale, ultima a turului.
Fără victorie în campionat din luna noiembrie, CSM Roman a resimțit șocul ultimei săptămâni, când o serie de trei înfrângeri consecutive s-a lăsat cu sancțiuni și schimbarea antrenorului.
Cu Dumitru Muși revenit după cinci ani pe banca tehnică, romașcancele au făcut un meci bun, pe care l-au condus aproape în permanență. Compartimentele defensive ale celor două echipe și-au făcut mai bine treaba în prima repriză, terminată la egalitate, 10-10, în care au ieșit la rampă portarii Viktoriya Tymoshenkova, de la oaspete (16 intervenții reușite în întreaga partidă), și Ionica Munteanu, de la U Cluj. Spre deosebire de ultimele meciuri, jucătoarele Romanului fac o repriză secundă mai bună, își măresc treptat avantajul – 11-13, min. 34, 17-20, min. 45, până la 21-26, min. 53 – și se concentrează mai bine pe final, pe care îl încheie autoritar, la diferență de cinci goluri, scor final U Cluj – CSM Roman 25-30.
Au marcat pentru CSM Roman: Popa – 8 goluri (3 din lovituri de la 7 metri), Boljevic – 5, De Sousa – 5, Ana Maria Simion – 5 (2 de la 7 metri), Stoleru – 4, Iovănescu – 2, Stănciulescu – 1. Lovituri de la 7 metri: 2 pentru U Cluj, ambele transformate; 6 pentru CSM Roman, 5 transformate. Eliminări de 2 minute: 5 pentru U Cluj, 5 pentru CSM Roman.
Echipa romașcană urcă provizoriu pe locul al optulea al clasamentului, pe care și-l poate păstra dacă SCM Craiova nu pierde acasă miercuri cu Dunărea Brăila. În cadrul acestei etape au mai fost programate partidele: CSM București – Danubius Galați 26-12 (vineri, 19 ianuarie), HCM Râmnicu Vâlcea – Rapid București 27-21, CSM Slatina – Măgura Cisnădie 21-23 (sâmbătă, 20 ianuarie), CSM Bistrița – Corona Brașov 27-28 (duminică, 21 ianuarie), SCM Craiova – Dunărea Brăila (miercuri, 24 ianuarie), HC Zalău – AHCM Slobozia (joi, 25 ianuarie).
Etapa viitoare, CSM Roman va întâlni în deplasare HC Zalău, joi, 1 februarie. Însă, din cauza programării meciurilor din cupele europene, CSM Roman va disputa mai întâi partida din etapa a a15-a, împotriva CSM București, pe teren propriu, luni, 29 ianuarie.
1 CSM București 13 13 0 0 412 281 39
2 HCM Rm. Vâlcea 13 10 0 3 329 286 30
3 SCM Craiova 12 8 2 2 320 270 26
4 Măgura Cisnădie 13 8 1 4 330 304 25
5 Corona Brașov 13 7 0 6 331 323 21
6 CSM Bistrița 13 7 0 6 345 351 21
7 HC Zalău 12 6 1 5 300 298 19
8 CSM Roman 13 6 0 7 326 333 18
9 Dunărea Brăila 12 5 1 6 267 285 16
10 Danubius Galați 13 4 0 9 245 299 12
11 U Cluj 13 3 2 8 330 359 11
12 AHCM Slobozia 12 3 1 8 275 315 10
13 Rapid București 13 3 0 10 318 381 9
14 CSM Slatina 13 1 2 10 292 335 5
Sport 2968 CSM Roman 307 Dumitru Muși 4 handbal 909 Liga Nationala 205 U Cluj 9

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM